કોઈ પણ સંસ્થા કે સંગઠન ત્યારે જ વિકસી શકે જ્યારે તેના પાયામાં કર્મનિષ્ઠ, પ્રમાણિક અને ચારિત્ર્યવાન સ્થાપક ની સાથે સાથે વફાદાર લોકોને ટીમ હોય. આર.એસ.એસ. તેનું ઉત્તમ ઉદાહરણ પૂરું પાડે છે. વિશેષ માં તેનું જીવંત રૂપ આજરોજ વડગામ મુકામે આયોજિત પ્રાથમિક વર્ગ શિક્ષા વર્ગ માં અનુભવવામાં આવ્યું. આર.એસ.એસ. એ કોઈ સરકારી સગંઠન નથી કે નથી કોઈ સરકારી અનુદાન ઉપર ચાલતી સંસ્થા પણ સ્વયંસેવકો થકી ચાલતું એક સ્વૈચ્છિક સંગઠન છે. વ્યક્તિ પોતાના રાષ્ટ્ર પ્રત્યેની ફરજ સમજી સ્વૈચ્છિક રીતે આ સંગઠનમાં જોડાઈને તન મન ધન થકી રાષ્ટ્ર સેવા બજાવે છે. અનેક એવા રાષ્ટ્રને સમર્પિત પ્રભાવી અને પ્રતિભાશાળી શિક્ષિત સ્વયંસેવકો આ સંગઠનમાં છે જેઓ આજે પણ માર્યાદિત સાધનો થકી કોઈપણ સ્વાર્થ વગર સાદગીપૂર્ણ જીવન પોતાના દેશ માટે સમર્પિત કરી ચૂક્યા છે.